A relichión orichinal yera politeista como n'atros pueblos de l'aria mediterrania, y como en o Mediterranio esta relichión tenió sincretismos con as relichions de pueblos que los influencioron u invadioron, (fenicios, cartachineses, romans, ecetra..). En o periodo d'influencia fenicia prenió muita importancia o culto a o dios solar Baal Ammon, (L' Ammon Ra d'os echipcios). O zaguer periodo d'arte rupestre saharián, o periodo d'os carros ye obra de berbers pagans que controlaban as rutas comercials saharianas primero con caballos y carros y dimpués con camellos.